《次韵夹谷子括吴山晚眺》
元代·方回

鹘飞欲没海天宽，万动盈虚静处观。
一画微阳迎日至，九畴休徵验时寒。
世间劫火灰何限，物外仙棋局未残。
好与苍生司性命，五风十雨报平安。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。